ก.ล.ต. คุมเข้มอันเดอร์ไรท์ห้ามทิ้งหุ้นจองภายใน15วัน
ก.ล.ต. เดินหน้าทำเฮียร์ริ่งเรื่องการขายหุ้น IPO ทิ้งในกระดานของกลุ่มอันเดอร์ไรท์ หลังจากได้รับหุ้นมาในพอร์ตไม่กี่วัน จึงเตรียมทำคลอดกฎข้อบังคับห้ามขายหุ้นที่ได้มาภายใน 15 วัน หลังดัดหลังพวกอันเดอร์ไรท์ที่นิยมขายของแพงแก่นักลงทุนรายย่อย ดีเดย์รับเรื่องวันสุดท้าย 13 ต.ค. ต่อจากนั้นไม่เกินเดือน ธ.ค. ประกาสใช้ทันที
23 ก.ย. 2558

ก.ล.ต. เดินหน้าทำเฮียร์ริ่งเรื่องการขายหุ้น IPO ทิ้งในกระดานของกลุ่มอันเดอร์ไรท์ หลังจากได้รับหุ้นมาในพอร์ตไม่กี่วัน จึงเตรียมทำคลอดกฎข้อบังคับห้ามขายหุ้นที่ได้มาภายใน 15 วัน หลังดัดหลังพวกอันเดอร์ไรท์ที่นิยมขายของแพงแก่นักลงทุนรายย่อย ดีเดย์รับเรื่องวันสุดท้าย 13 ต.ค. ต่อจากนั้นไม่เกินเดือน ธ.ค. ประกาสใช้ทันที
แหล่งข่าวจากสำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. เปิดเผยว่า  ในการเสนอขายหลักทรัพย์ต่อประชาชนในครั้งแรก (IPO) มีผู้บริหารของผู้จัดจำหน่ายฯ ได้หลักทรัพย์ที่รับจัดจำหน่ายมาก่อนวันจัดจำหน่ายไม่นาน และได้ขายหลักทรัพย์ดังกล่าวในช่วงสองวันแรกที่หลักทรัพย์เข้าซื้อขายในตลาดหลักทรัพย์ ซึ่งเป็นพฤติกรรมที่แสดงถึงความขัดแย้งทางผลประโยชน์
เนื่องจากเป็นผู้บริหารของผู้จัดจาหน่ายฯ ที่ทำหน้าที่เสนอขายหลักทรัพย์ให้ผู้ลงทุน แต่กลับเป็นผู้ขายหลักทรัพย์ดังกล่าวเมื่อหลักทรัพย์เข้าซื้อขายในตลาดหลักทรัพย์ ดังนั้นจึงเห็นควรปรับปรุงหลักเกณฑ์ให้เหมาะสมยิ่งขึ้น เพื่อป้องกันความขัดแย้งทางผลประโยชน์ที่อาจเกิดขึ้นจากการทำหน้าที่จัดจำหน่ายหลักทรัพย์
โดยหลักเกณฑ์ที่เสนอในกรณีที่เป็นการจัดจำหน่ายหลักทรัพย์ประเภทหุ้นและหน่วยรีทกำหนดห้ามมิให้ผู้จัดจำหน่ายฯ รวมถึงผู้บริหาร พนักงานที่เกี่ยวข้องกับการจัดจำหน่ายหลักทรัพย์ดังกล่าวและบริษัทหลักทรัพย์ที่เกี่ยวข้องขายหลักทรัพย์นั้น ตั้งแต่วันปิดการเสนอขายจนถึงวันที่หลักทรัพย์ดังกล่าวเข้าซื้อขายในตลาดหลักทรัพย์แล้วเป็นเวลา 15 วัน เว้นแต่ได้ถือครองหลักทรัพย์นั้น มาเกินกว่า 2 ปีก่อนวันที่ยื่นคำขออนุญาตเสนอขาย หรือfiling และร่างหนังสือชี้ชวนต่อสานักงาน และจำนวนหลักทรัพย์ที่ผู้จัดจำหน่ายฯ ผู้บริหาร พนักงานที่เกี่ยวข้องกับการจัดจำหน่ายหลักทรัพย์ดังกล่าว หรือบริษัทหลักทรัพย์ที่เกี่ยวข้องขาย รวมแล้วต้องไม่เกินร้อยละ 1 ของจำนวนหลักทรัพย์ที่ได้ยื่นขออนุญาตเสนอขายต่อสำนักงาน
สำหรับเหตุผลการห้ามขายหลักทรัพย์เป็นเวลา 15 วันมีจุดมุ่งหมายเพื่อลดโอกาสเกิดความขัดแย้งทางผลประโยชน์จากการให้หลักทรัพย์แก่ผู้จัดจำหน่ายฯ ผู้บริหาร พนักงานที่เกี่ยวข้องเพื่อจะได้มีแรงจูงใจในการแนะนำให้ลูกค้าซื้อ และให้บุคคลดังกล่าวสามารถขายทำกำไรในช่วงแรกที่หลักทรัพย์เข้าซื้อขายในตลาด
อย่างไรก็ดี ได้กำหนดข้อยกเว้นให้ขายหลักทรัพย์ได้ถ้าถือครองหลักทรัพย์นั้นมาก่อนเป็นเวลานานเกินกว่า 2 ปี ซึ่งเป็นระยะเวลาที่สอดคล้องกับการสามารถรับทำหน้าที่เป็น FA หรือผู้จัดจำหน่ายฯ แต่จำนวนหลักทรัพย์ที่ขายรวมแล้วต้องไม่เกินร้อยละ 1 ของจำนวนหลักทรัพย์ที่ได้ยื่นขออนุญาตเสนอขายต่อสำนักงาน เพื่อไม่ให้ส่งผลกระทบอย่างมีนัยสำคัญต่อปริมาณการซื้อขายหรือราคาของหลักทรัพย์ในตลาดหลักทรัพย์ในช่วงเวลาต้องห้ามดังกล่าว
“การคลอดกฎข้อบังคับตรงนี้ออกมาเพื่อเป็นการรักษาสิทธิประโยชน์ของนักลงทุนรายย่อย ขณะเดียวกันยังเป็นการดัดนิสัยอันเดอร์ไรท์ที่ชอบขายของแพง แล้วฉวยโอกาสเทขายหุ้นในกระดานในวันแรกที่เข้าเทรด โดยสำนักงานจะรับเรื่องวันที่ 13 ต.ค. เป็นวันสุดท้าย ต่อจากนั้นจะบรรจุลงในราชกิจจานุเบกษาไม่เกินเดือน ธ.ค. 58” แหล่งข่าวกล่าว